เผยภาพห้องผ่าตัดหัวใจงบ 50 ล้าน จากก้าวคนละก้าว ของ ตูน บอดี้สแลม
หลังจากที่ ตูน บอดี้สแลม หรือ อาทิวราห์ คงมาลัย ทำโครงการก้าวคนละก้าว เพื่อหาเงินบริจาคมาซื้อเครื่องมือและอุปกรณ์ทางการแพทย์ให้กับโรงพยาบาลในประเทศไทย ล่าสุด ก้อย รัชวิน ได้เผยภาพห้องผ่าตัดหัวใจที่ได้จากเงินบริจาคของคนไทยให้ได้เห็นกัน พร้อมข้อความว่าวันดีๆ ที่ รพ.เจ้าพระยายมราช เกือบ 2 ปีกว่าที่พี่ตูนวิ่งขึ้นจากเบตงไปแม่สาย เพื่อ 11 โรงพยาบาลทั่วประเทศ รพ.เจ้าพระยายมราช เป็น 1 ใน 11 โรงพยาบาลในโครงการ#ก้าวคนละก้าวเพื่อ11โรงพยาบาลทั่วประเทศที่ได้รับเงินบริจาคจากคนไทยทั้งประเทศ 91 ล้านบาทได้ถูกเปลี่ยนมาเป็น ศูนย์หัวใจ ห้องผ่าตัดทรวงอกและหัวใจ เครื่องสวนหัวใจ รวมไปถึงห้องพักฟื้นพิเศษแผนกหัวใจที่มีอุปกรณ์รองรับผู้ป่วยที่ทันสมัยและมีประสิทธิภาพตอนที่เดินเข้าไปในห้องแล้วเห็นเครื่องมือเหล่านี้ ก้อยอึ้งมากๆ ดีใจกับคุณหมอและโรงพยาบาลรัฐแห่งนี้ ที่จะได้มีอุปกรณ์การแพทย์ดีๆ ไว้ใช้รักษาผู้ป่วย ไม่ต่างกับ รพ.เอกชน และที่น่าดีใจมากๆ คือ ผู้ป่วยที่ยากไร้ก็มีโอกาสได้เข้าถึงการรักษาด้วยอุปกรณ์ที่ทันสมัยเหล่านี้เช่นเดียวกันได้ฟังคุณหมอเล่าให้ฟังว่า ได้ช่วยผู้ป่วยไปร้อยกว่าเคสแล้ว น้ำตาจะไหล บางคนหัวใจหยุดเต้นไปแล้ว ก็ช่วยชีวิตกลับมาได้ ด้วยเครื่องมือดีๆ เหล่านี้ ที่มาจากน้ำใจคนไทยทั้งประเทศต้องขอบพระคุณทีมแพทย์ของ รพ.เจ้าพระยายมราช ที่บริหารจัดการเงินบริจาคของทุกคนได้ดีมากขนาดนี้ อยากให้ทุกคนได้มาเห็น และชื่นใจไปกับเรา และอยากให้รู้ว่าทุกสิ่งที่ทุกคนร่วมใจกัน มันได้สร้างกำลังใจให้คุณหมอและพยาบาลมากแค่ไหน ไม่เชื่อดูรอยยิ้มของทุกคนในภาพสิคะ :) รัก
ก้อย รัชวิน เผยภาพอุปกรณ์ทางการแพทย์จากโครงการก้าวคนละก้าว ที่ ตูน บอดี้สแลม
ก้อย รัชวิน,ตูน บอดี้สแลม,ก้อย ตูน,โครงการก้าวคนละก้าว,อาทิวราห์ คงมาลัย,ข่าวดารา,อินสตาแกรมดารา